Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: megváltoztatása pedig — a 26/1993. (IV. 29.) AB határozatban foglaltak alapján — alkotmányosan nem megengedett. A biztosítási elemnek a vitatott rendelkezésbeli „alulértékelése” miatt megszűnik a rá vonatkozó objektív alkotmányos tulajdonvédelem. A tulajdonvédelem alkotmányos elvének ugyanis — a 43/1995. (VI. 30.) AB határozat
Paragraph Index: 1632

a) A Tny. 62. § (1) és korábbi (2) bekezdése — a biztosítási elv fokozott érvényesítését szem előtt tartva — átfogóan rendezte a nyugellátások évenkénti rendszeres emelésének kérdését. A Tny. 62. § (1) bekezdése alapján az érintettek 1998. január hónapban már részesültek nyugdíjemelésben. A Kvtv. 109. § (1) bekezdésében foglalt módosító szabály értelmében az ugyanezen elv szerint meghatározott, de 1999 januárjában esedékes nyugdíjemelés viszont már elmaradt. Az 1998 januárjában és az 1999 januárjában esedékes nyugdíjemelésben érintett személyek alkotmányjogilag homogén csoportot képeznek. A diszkrimináció-tilalom az Alkotmánybíróság 35/1994. (VI. 24.) AB határozatában lefektetett elvek szerint az azonos jellemzőket mutató csoporton belül érvényes. E csoport tagjai között nem lehet különbséget tenni arra tekintettel sem, hogy nyugdíjukat mely időpontban állapították meg. Az Alkotmány 70/A. § (1) bekezdésében megfogalmazott hátrányos megkülönböztetés tilalma sérelmet szenved, mert eltérő módszerű és eltérő mértékű nyugdíjemelési szabály vonatkozik a jogosultak azonos csoportjához tartozó személyekre aszerint, hogy a nyugdíjuk milyen időpontban került meghatározásra. Az Alkotmány 70/A. §

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes